Diari Oficial de la Generalitat Valenciana


Sumari del DOGV 6945, del 17-01-2013 (2013/137)

Aprovació definitiva de la declaració de zona acústicament saturada (ZAS) del carrer Castelló i el seu entorn.
--------------------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/137


Data del document
:   26-12-2012

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Aprovació definitiva de la declaració de zona acústicament saturada (ZAS) del carrer Castelló i el seu entorn. [2013/137]  
El Ple de l'Ajuntament de Calp, en la sessió ordinària del dia 14 de desembre de 2012, en el punt número 11 de l'ordre del dia, ha aprovat definitivament la declaració com a zona acústicament saturada (ZAS) del carrer Castelló i el seu entorn, amb l'abast següent:  
  
I. Procedir a l'aprovació definitiva de la declaració del carrer Castelló i el seu entorn com a zona acústicament saturada amb el text següent:  
«Declaració de zona acústicament saturada (ZAS) del carrer Castelló i el seu entorn  
1. Àmbit d'aplicació  
L'àmbit de la zona acústicament saturada (ZAS) serà:  
- L'illa de cases compresa entre el carrer Dénia i el carrer Castelló fins al Passeig Marítim Infanta Cristina, que comprén els números 9-acc., 11, 14-acc, 16-acc., 18, 20 i 22 d'aquest últim i els números 1-acc, 3 i 7 del primer.  
- C/ Gibraltar, número 6.  
- Passeig Marítim Infanta Cristina en el seu llindar amb l'edifici Voramar.  
2. Mesures correctores  
2.1. Suspensió de llicències. Se suspendrà la concessió de noves llicències d'establiments inclosos en els epígrafs 1.2, 2.6 i 2.7 del Catàleg d'espectacles públics, activitats recreatives i establiments públics de l'annex a la Llei 10/2010, de 3 de desembre, de la Generalitat Valenciana. Quedaran fora d'aquesta suspensió aquelles activitats que hagen presentat la sol·licitud de llicència amb anterioritat a l'aprovació de la proposta de declaració de ZAS.  
De la mateixa manera, aquelles activitats que es troben en funcionament no podran modificar l'abast de la seua llicència si això pot suposar una major contaminació acústica.  
2.2. Sense contingut (Acord adoptat pel Ple de l'Ajuntament en la sessió ordinària del dia 10.08.2012).  
2.3. Regulació del trànsit rodat. A partir de les 22.00 hores es prohibirà l'accés rodat, a excepció dels veïns dels edificis de l'àrea.  
2.4. Presència policial. Durant els caps de setmana, en els períodes anuals de màxima afluència de públic que així s'establisquen, s'intensificarà la vigilància policial en la zona.  
2.5. Limitadors acústics. De conformitat amb l'article 4.4 de l'Ordenança municipal de protecció del medi ambient urbà contra l'emissió de sorolls i vibracions, els establiments amb ambientació musical hauran de comptar amb un equip limitador de so ajustable i precintable, amb relé de tall d'alimentació elèctrica a l'equip reproductor durant un període mínim de 20 segons, en cas de sobrepassar els nivells màxims d'emissió autoritzats en la llicència.  
3. Vigència. En atenció a l'article 31 de la Llei 7/2002, la declaració de ZAS romandrà vigent en tant no quede acreditada la recuperació dels nivells superats mitjançant informe tècnic i siga aprovada la caducitat de la declaració pel Ple de l'Ajuntament de Calp.  
En un termini d'un any des de la data d'aprovació de la declaració de ZAS en sessió plenària de l'Ajuntament de Calp, es procedirà a avaluar de nou la situació per a la redacció de l'informe tècnic esmentat en el paràgraf anterior».  
II. Procedir a la publicació de la corresponent resolució en el Diari Oficial de la Comunitat Valenciana, la qual entrarà en vigor l'endemà de la publicació.  
Cosa que es fa pública perquè se'n prenga coneixement general.  
  
Calp, 26 de desembre de 2012.- L'alcalde: César Sánchez Pérez.